અગાઉ વ્યક્તિના અવસાન અને તેને સંત તરીકે જાહેર કરવાની વચ્ચે સરેરાશ ૧૮૧ વર્ષ લાગતાં હતાં. ઈવન વ્યક્તિના બિએટિફિકેશન અને કૅનનાઇઝેશનની વચ્ચે પણ ૪૯ વર્ષ લાગતાં હતાં. ઈવન ઈ. સ. ૧૯૧૭માં એક નિયમ બનેલો કે બિએટિફિકેશન તથા કૅનનાઇઝેશનની વચ્ચે મિનિમમ પચાસ વર્ષનો ગાળો હોવો જોઈએ, જેથી કોઈ ઓછી પાત્રતા ધરાવતી કે લેભાગુ વ્યક્તિ સંત ન બની જાય અને સંતત્વની જાહેરાત લોકપ્રિયતાના આધારે ન થાય. સ્વાભાવિક રીતે જ મધર ટેરેસાના ૧૯૯૭માં અવસાન પછી તેમને મોટે ભાગે ૨૦૧૬ના સપ્ટેમ્બરમાં સંત જાહેર કરી દેવાશે એટલે તેમના કિસ્સામાં આ નિયમનું પાલન થયું નથી.